Medlemsnyt+23.+november+2009

Kære medlemmer af Københavns Fødevarefællesskab!

Det kører fantastisk i Københavns Fødevarefællesskab - og det er bl.a. din skyld! For hvor er det skønt at komme ned i butikken i Korsgade onsdag efter onsdag og mærke engagementet, ansvarsfølelsen og begejstringen. Alle er super gode til at passe deres tjanser og tage fat når de er på vagt. Og sådan skal det være for vi ER meget afhængige af hinanden når 80 poser skal pakkes og det hele skal op og stå klar på bare en time. Derfor er det også vigtigt at man, hvis man mod forventning bliver forhindret i at komme, selv finder en afløser blandt de andre medlemmer. Det er derfor også smart at skrive sit telefonnummer ved sit navn i vagtplanen så andre kan kontakte én. I kan se vagtplanen og skriver jer på tjanser via vores hjemmeside www.kbhff.dk

Det skal endnu engang siges at man kun kan bestille poser hvis man også betaler denne på forhånd. Vi køber jo ind for de penge der kommer i posen den foregående uge. Dette betyder også, at det er ens eget ansvar at få den bestilte pose afhentet den givne onsdag. Man kan ikke overføre en uafhentet pose til en anden onsdag. Men man kan bede en ven hente sin pose hvis man bliver forhindret i selv at nå det.

De brune papirsposer vi som oftest pakker grøntsagerne ind er temmelig dyre. Vi skal derfor, og også for miljøets skyld, opfordre til at I så vidt det er muligt tager poserne med ned i butikken igen, når I henter varer ugen efter. Så genbruger vi dem ind til de ikke kan mere.. Har I anden form for egnet emballage I kan transportere jeres grøntsager hjem i er det også en god idé at medbringe det. Så sparer vi miljøet og har færre udgifter til emballage.
 * Genbrug din pose**

Vi mangler folk til at hjælpe med det juridiske og økonomiske. Derfor: Har du kompetencer inden for jura, bogføring, revision, regnskab el.lign. (du behøver ikke være professionel) så giv endelig lyd! Skriv da til kollektiv@kbhff.dk så aftaler vi et møde. Lægger man arbejde i dette felt tæller det naturligvis som den månedlige vagt man skal lægge som medlem af Københavns Fødevarefællesskab.
 * Juridiske og økonomiske kompetencer savnes!**

Vi trænger til en fest i Københavns Fødevarefællesskab, hvor vi kan fejre at det går så godt og hvor vi medlemmer kan hygge os sammen og lære hinanden bedre at kende. Har du lyst til sammen med nogle andre medlemmer at arrangere en "nytårskur" (eller hvad I nu vælger at kalde det) skal du skrive dig på sedlen på opslagstavlen i butikken. Tiden du bruger på at arrangere en sådan fest vil naturligvis også tælle med som vagter i Fællesskabet. Der er således masser måder at bidrage til at gøre Københavns Fødevarefællesskab endnu bedre og smukkere. Har du selv en idé til et initiativ du ønsker at være med til at starte op og som kan gøre Københavns Fødevarefællesskab bedre kan du skrive din idé til: arbejdsformidling@kbhff.dk
 * Fest**

= **Nyt i KBHFF** = Som nogen af jer måske har set på vores nye opslagstavle i butikken, har vi i KBHFF fået nogle nye arbejdsopgaver, som skal dækkes ind af medlemmernes månedlige 3-timers vagter. Nedenfor kan du læse lidt om de forskellige opgaver. **Smagsprøver:** Vi vil gerne lave smagsprøver på retter som kan laves af ugens pose, så medlemmerne kan blive inspirerede når de kommer og henter deres uges grønsagspose! Derfor kan man nu melde sig på smagsprøve-vagter, som består i at lave mad i KAFAX’s køkken hver onsdag fra 14.30-17.30. Hvis du vil melde dig på en smagsprøvevagt, så klik her. (her skal laves link til wikien, hvor man kan skrive sig på) **Posesyning:** Vi vil gerne have vores egne poser, som vi kan transportere grøntsagerne i. På denne måde sparer vi både penge og papir! Hver brune papirspose koster foreningen 3 kr og det løber op i længden! Så derfor vil vi starte et poseværksted, som foreløbigt skal finde sted hver anden onsdag i KAFAX fra 16.30-19.30.v Hvis du vil melde dig på en posesyningsvagt så klik her. (her skal laves link til wikien, hvor man kan skrive sig på) **Fest:** Vi vil gerne arrangere en fest for fødevarefællesskabet for at fejre, at vi er kommet så godt fra start! Og samtidig benytte lejligheden til at lære hinanden bedre at kende! Vi søger derfor nogle medlemmer, der i stedet for at bruge deres vagter i butikken, har lyst til at lægge nogle timer i at arrangere en fest! Vi foreslår at man fx undersøger muligheden for at låne lokaler i Folkets Hus. Hvis du er interesseret i at være med til dette projekt, så skriv en mail til arbejdsformidlingen, og vi samler en gruppe på en 5-6 stykker. (arbejdsformidlingens adresse her) **Dokumentation:** KBHFF ønsker, at vores procedurer skal være 100% gennemsigtige. Derfor søger vi nogle medlemmer, som kunne have lyst til at dokumentere vores arbejde. Er du mere til det skriftlige end til det fysiske arbejde, så er det måske noget for dig? Hvis du vil vide mere, så skriv en mail til arbejdsformidlingen. (arbejdsformidlingens adresse her)

Kærlig hilsen, dit fødevarefællesskab